ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

pentru modificare şi completarea Anexelor nr. 1, nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public local de persoane

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre, dă următoarele referințe:

Pentru realizarea serviciului de transport public de persoane, în aplicarea prevederilor specifice, a fost lansata procedura de licitație. În urma verificărilor asupra documentațiilor, Autoritatea Națională pentru Achiziții Publice (ANAP) a emis Avizul conform condiționat nr. 6575/27.05.2025, solicitând adaptarea documentației de atribuire la observațiile formulate.

Astfel că este necesară modificarea și completarea documentațiilor de atribuire a serviciului transport public local, a Studiului de oportunitate, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova”.

Cele mai importante modificări prevăzute de prezenta documentație sunt următoarele:

* Se solicită ofertantului declarat câștigător o garanție de bună execuție **reprezentând 0,5 % din valoarea contractului, fără T.V.A**, în lei, iar ca modalitate de plată a acesteia se precizează detaliat toate metodele, asa cum sunt ele reglementate de HGR 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectorialede aplicare a prevederilor, astfel:
  + prin virament bancar: Primăria Câmpulung Moldovenesc, CIF 4842400, IBAN RO36TREZ5925006XXX000051 –Trezoreria Câmpulung Moldovenesc;
  + în cont deschis de delegant la Trezoreria Câmpulung Moldovenesc, cont aflat la dispoziția delegatarului;
  + instrumente de garantare emise în condiţiile legii:

- scrisori de garanţie emise de instituţii de credit bancare din România sau din alt stat;

- scrisori de garanţie emise de instituţii financiare nebancare din România sau din alt stat;

- asigurări de garanţii emise fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz; fie de societăţi de asigurare din state terţe prin sucursale autorizate în România de către Autoritatea de Supraveghere Financiară.

Menționăm că în documentația anterioară cerința noastră a fost de 0,5% din valoarea anuală fără TVA, a contractului.

- Cu referire la propunerea tehnică a ofertanților, a fost necesară eliminarea cerinței noastre ca ofertanții să prezinte la data limită de depunere a ofertei documente din care să rezulte asigurarea personalului minim, modalități privind igienizarea mijloacelor de transport, forma de dispunere asupra mijlocului de transport deținut de delegant, urmând ca în perioada de mobilizare prevăzută în contractul cadru să fie prezentate dovada acestor cerințe.

- De asemenea, a fost necesar ca tariful maxim acceptat de 4,5 lei cu TVA/călătorie să fie prevăzut ca articol distinct în hotărâre, nu numai documentația anexa la HCL.

- Referitor la modificarea studiului de oportunitate pentru fundamentarea și stabilirea soluției optime

de delegare a gestiunii serviciului de transport public local la capitolul ,, Scenarii alternative privind delegarea serviciului de transport public local" s-au completat toți factorii de evaluare a ofertelor, aplicabili criteriului ,,calitate preț".

Alte solicitări prevăzute de avizul condiționat al ANAP constatate ca abateri cu privire la aspectele de calitate și de regularitate în lista de verificare nu sunt de natură să modifice documentația în mod esențial. Modificările și/sau completările au fost realizate și este necesară aprobarea documentației de către consiliul local.

Cu precizările mai sus expuse, proiectul de hotărâre este oportun, legal și necesar.

În conformitate cu prevederile OUG 57/2019 privind Codul administrativ, cu modificările şi completările ulterioare, *Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale,* exercitând atribuţii *privind gestionarea serviciilor furnizate către cetăţeni.*

Argumentele aduse de inițiator sunt reale și pertinente.

|  |  |
| --- | --- |
| Direcția tehnică și urbanism,  Director executiv adjunct,  Istrate Luminița | Compartiment transport auto și monitorizare parcări  Șutu Daniela |